Det har været med at holde styr på hat og briller de seneste par dage. Der har nemlig været godt gang i blæsten over Nordjylland. Med en kraftig vestenvind er det især Vestkysten, der har stået for skud. Det oplevede Gunnar Husebø, da han gik en tur på stranden ved Løkken. - Jeg var på tur på stranden, og så så jeg, at flere badehuse var på en mindre svømmetur på stranden. Det gav også store skader på tribunen, som har været brugt til volleystævne i weekenden, siger han. Det til tider hårde vejr er et af vilkårene på vestkysten mener formand for teknik- og miljøudvalget i Hjørring Kommune, Søren Smalbro (V). - Badehusene har det med at flytte lidt rundt, når det blæser, og der er højvande. Det skete også sidste år. Men det er noget, de plejer at finde ud selv, at der lige kommer en vognmand og retter op på det. Så det er ikke noget, vi gør noget ved i kommunen, siger han.
Badehuse og en tribune på stranden i Løkken er hårdt medtagede efter kraftigt blæsevejr.